Veiligheid by aankoms om uit die motor te klim buite die hek en die sleutel uit houer te haal in die donker kan 'n veiligheidsprobleem wees sowel as die rookreuk in die eenheid was onaangenaam.
Baie oulike plekkie. Ons was net bekommerd oor die veiligheid by aankoms aangesien ons uit die motor moes klim buite die hek om 'n kode in te tik by 'n sleutelboks om toegang te verkry tot die perseel. Die eenheid was netjies maar die rook reuk was onaangenaam in die kamer aangesien ons nie-rokers is.
Goeiemore Anton, baie dankie dat jy die moeite gedoen het om terugvoer te gee. Ons is werklik jammer oor die rookreuk aangesien rookvrye eenhede vir ons 'n prioriteit is. Ook waardeer ons dat jy die veiligheidsprobleem onder ons aandag gebring het. Hierdie is albei twee baie belangrike punte en ons is klaar besig om aan nuwe oplossings te dink om die herhaling van julle ervaring te voorkom.
Ek sal definitief in die toekoms weer hier oornag. Ons is baie welkom en vriendelik ontvang. Die kamers word elke dag skoon gemaak en die koffie/tee en beskuit word hervul, asook toiletpapier en sepe. Wat vir my baie lekker was, is die stilte in die nag, omdat ons van die platteland af is en vorige verblyf in Bloemfontein was baie raserig. Ek sal definitief die gastehuis aanbeveel.
Dit was bietjie moeilik om die plek te kry deur die GPS te volg maar het dit maklik gekry nadat ek die geskrewe aanwysings wat ek ontvang het te kry. Gasvrou was vriendelik en die kamer baie netjies.
Dit is daardie ekstra goedjies wat tel soos genoeg muurproppe, 'n radio, vol suikerpotjie, genoeg tee, koffie, sout, peper, heerlike beskuit en nog vele meer. Daar was genoeg kussings sonder 'n klomp los klein kussings wat altyd by so 'n oorslaapplek op pad is. Die vriendelikheid van Annelie, haar seun wat uit sy pad gegaan het om met alles te help, en al die ander personeel was uitmuntend.